फिल्मी और राजनीतिक हस्तियों ने शोक जताया; तीन साल पहले पिता को खोया था
मिथुन चक्रवर्ती की मां सांतिरानी चक्रवर्ती का शुक्रवार को निधन हो गया। मिथुन के सबसे छोटे बेटे नमाशी ने इस खबर की पुष्टि की। उनके निधन पर फिल्म इंडस्ट्री और राजनीतिक जगत के लोगों ने शोक संवेदना व्यक्त की है। मिथुन के पिता बंसत कुमार
मिथुन चक्रवर्ती की मां शांतिरानी चक्रवर्ती का शुक्रवार को निधन हो गया। मिथुन के सबसे छोटे बेटे नमाशी ने इस खबर की पुष्टि की। उनके निधन पर फिल्म इंडस्ट्री और राजनीतिक जगत के लोगों ने शोक संवेदना व्यक्त की है।
मिथुन के पिता बंसत कुमार चक्रवर्ती का तीन साल पहले ही निधन हो चुका है। नमाशी ने आनंद बाजार पत्रिका से बात करते हुए कहा- हमारी दादी इस दुनिया में नहीं रहीं।
TMC के प्रवक्ता कुणाल घोष ने सोशल मीडिया पर लिखा- मिथुन चक्रवर्ती की मां के निधन पर मैं गहरी संवेदना व्यक्त करता हूं। भगवान मिथुन दा और उनका परिवार को इस गहरे दुख को सहन करने की शक्ति प्रदान करे।
मिथुन इन दिनों डांस बांग्ला डांस के 12 एडिशन में बतौर जज नजर आ रहे हैं। इस शो से जुड़े लोगों ने भी मिथुन के प्रति अपनी संवेदना भेजी है।
लॉकडाउन में हुई थी पिता की मृत्यु
मिथुन चक्रवर्ती के पिता बसंत कुमार चक्रवर्ती का अप्रैल 2020 में निधन हुआ था। उनकी किडनी में समस्या थी। उस वक्त लॉकडाउन लगा था। लॉकडाउन की वजह से मिथुन अपने पिता के अंतिम वक्त पर उनके साथ नहीं थे।
जवानी में भाई को भी खोया
मिथुन के बड़े भाई की करंट लगने से जवानी के दिनों में ही मौत हो गई थी। भाई के गुजर जाने के बाद परिवार अकेला पड़ गया। मिथुन उस वक्त तक नक्सलवाद से प्रभावित थे।
भाई की मौत के बाद परिवार की जिम्मेदारी उनके कंधों पर आ गई। उन्होंने नक्सलवाद से किनारा कर लिया। मिथुन को अपने करियर का भी सोचना था। एक्टिंग में रुचि जगाने के बाद उन्होंने पुणे के फिल्म एंड टेलीविजन इंस्टीट्यूट में दाखिला ले लिया।
80 के दशक के बाद मिथुन सफलता की सीढ़ियों पर चढ़ते गए। 1982 की फिल्म डिस्को डांसर से उन्हें और ज्यादा प्रसिद्धि मिली। फिल्म और इसके गाने को यहां से ज्यादा रशियन कंट्रीज में पसंद किया गया। रूस जो उस वक्त सोवियत संघ के नाम से जाना जाता था, वहां फिल्म ने ताबड़तोड़ कमाई की थी।
डिस्को डांसर को हिंदी सिनेमा की पहली 100 करोड़ रुपए कमाने वाली फिल्म कहा जाता है, हालांकि कमाई का ज्यादातर हिस्सा सोवियत यूनियन से आया था।
खर्चे निकालने के लिए B ग्रेड फिल्में भी की
मिथुन के करियर में एक दौर ऐसा भी आया कि जब वे B ग्रेड फिल्में करने लगे। उनका स्टारडम कमजोर पड़ने लगा था। उनके बेटे मिमोह ने एक रिसेंट इंटरव्यू में इसकी वजह बताते हुए कहा- हमारे होटल्स थे, उनके खर्चों को भी निकालना था। बॉलीवुड और साउथ से जुड़े लोग होटल में रुकते थे। इन सबको मैनेज करने के लिए पैसों की जरूरत थी।